钦定古今图书集成/明伦汇编/官常典/第278卷 > 《酬通事王舍人寓直见示篇中兼寄起居陆舍人景献》张九龄
## 钦定古今图书集成/明伦汇编/官常典/第278卷 > 《酬通事王舍人寓直见示篇中兼寄起居陆舍人景献》张九龄

轩掖殊清秘，才华固在斯。兴因膏泽洒，情与惠风吹。
所美应人誉，何私亦我仪。同声感乔木，比翼谢长离。
价以陆生减，贤惭鲍叔知。薄游当独愧，芳讯乃兼施。
此夜《金闺籍》，伊人琼树枝。飞鸣复何远，相顾幸媞媞。